

REPUBLIKA HRVATSKA

VARAŽDINSKA ŽUPANIJA

OPĆINA VINICA

OPĆINSKO VIJEĆE

KLASA:021-01/21-01/06

URBROJ:2186/011-01-21-4

Vinica, 13. prosinca 2021.

**Z A P I S N I K**

s 4. sjednice Općinskog vijeća Općine Vinica, održane dana 13. prosinca 2021. godine, u prostorijama Općine Vinica, s početkom u 19,00 sati.

NAZOČNI VIJEĆNICI: Predrag Štromar, Ksenija Humek, Ivana Mraković, Emil Jurič, Krunoslav Kostanjevec, Ivan Krajcer, Matija Galović, Mirjana Jambriško, Miroslav Kelemenić, Božidar Šipek (Vinica), Stjepan Tomašec, Božidar Šipek (Vinica

Breg) i Ivan Kelemen

OSTALI NAZOČNI: Dr.sc. Branimir Štimec, prof.,- Općinski načelnik

Ana Cvetko– predsjednica Odbora za statutarno-pravna pitanja

Snježana Kovačić- Pročelnica Jedinstvenog upravnog odjela Općine Vinica

Željko Pajtak– stručni suradnik za financije i proračun

Predsjednik Općinskog vijeća Općine Vinica gospodin Predrag Štromar, otvorio je sjednicu te je konstatirao da su prisutni svi vijećnici te da se mogu donositi pravovaljane odluke.

Nakon toga predsjednik Vijeća g. Štromar otvorio je tzv. aktualni sat odnosno vrijeme za postavljanje vijećničkih pitanja.

Vijećnik gospodin Božidar Šipek (Vinica) pitao je:

1. Tko je sastavljao proračun?

Vijećnik gospodin Ivan Kelemen pitao je:

1. Da li se u Dnevni red može staviti projekt Arboretum Opeka da se on predstavi svim vijećnicima?

Općinski načelnik gospodin Štimec na 1. pitanje odgovorio je da su proračun sastavljali djelatnici Jedinstvenog upravnog odjela Općine Vinica ( Željko Pajtak) i načelnik.

Općinski načelnik gospodin Štimec na 2. pitanje odgovorio je da se u Arboretumu Opeka provode 3 projekta od kojih su 2 već u realizaciji, a 3. još nije potpisani i on se odnosi samo na parkovni dio. Prvi projekt se odnosi na sam dvorac i rekonstrukciju istoga i taj projekt je u provedbi. Kako je realizacija projekta u tijeku, nisu moguće izmjene. Nositelji tog projekta su Srednja škola Arboretum Opeka i Varaždinska županija. Drugi projekt je Soft projekt (Uspostava regionalnog centra kompetentnosti u poljoprivredi „Arboretum Opeka“) i on se odnosi na program škole. Kako treći projekt još nije potpisani, načelnik ističe kako će se maksimalno angažirati na tom projektu za dobrobit svih građana općine. Predsjednik vijeća gospodin Predrag Štomar ističe kako su on i načelnik dobili dio troškovnika o parkovnom dijelu Arboretuma te kako nije s time zadovoljan te predlaže da se pozove gospodina Miroslava Huđek da dođe pojasniti što se događa na tom dijelu.

Drugih pitanja nije bilo.

Predsjednik Vijeća g. Štromar je za sjednicu predložio slijedeći

**DNEVNI RED:**

1. **Proračun Općine Vinica za 2022. godinu**
2. **Plan razvojnih programa Općine Vinica za razdoblje 2022.-2024. godine**
3. **Projekcija Proračuna Općine Vinica za 2023. i 2024. godinu**
4. **Odluka o izvršavanju Proračuna Općine Vinica u 2022. godini**
5. **Program gradnje objekata i uređaja komunalne infrastrukture u Općini Vinica u 2022. godini**
6. **Program održavanja komunalne infrastrukture Općine Vinica u 2022. godini**
7. **Program javnih potreba Općine Vinica u 2022. godini**
8. **Program utroška šumskog doprinosa u 2022. godini**
9. **Program utroška sredstava naknade za zadržavanje nezakonito izgrađenih zgrada u 2022. godini**
10. **Program održavanja i uređenja groblja u Marčanu u 2022. godini**
11. **Izvješće o poslovanju groblja Marčan u 2020. godini**
12. **Odluka o izmjenama i dopunama Poslovnika Općinskog vijeća Općine Vinica**
13. **Odluka o uvjetima i kriterijima pružanja Novčane nagrade akademskim građanima Općine Vinca nakon završetka studija**
14. **Odluka o uvjetima i kriterijima pružanja novčane potpore studentima Općine Vinica**
15. **Odluka o pružanju novčane potpore učenicima srednjih škola**

Drugih prijedloga nije bilo pa je nakon izvršenog glasovanja predsjednik Vijeća g. Štromar konstatirao da je predloženi dnevni red jednoglasno usvojen.

Predsjednik Vijeća zatim je upitao vijećnike imaju li primjedbi na Zapisnik s 3. sjednice Općinskog vijeća te kako primjedbi na Zapisnik nije bilo, nakon izvršenog glasovanja konstatirao je da je Zapisnik s 3. sjednice Općinskog vijeća Općine Vinica, održane dana 15. rujna 2021.g. jednoglasno usvojen.

**Ad 1)**

Proračun Općine Vinica za 2022.g. vijećnicima je dostavljen uz poziv za sjednicu.

Predsjednica Odbora za statutarno-pravna pitanja gospođa Cvetko i predsjednik Odbora za financije i proračun gospodin Jurič, upoznali su vijećnike da su Odbori razmatrali sve točke dnevnog reda te da se s istim slažu i preporučuju da se iste usvoje u predloženom obliku.

Predsjednik Vijeća otvorio je raspravu.

Vijećnik gospodin Matija Galović pitao je kako je nastala razlika između iznosa u Proračunu i u Programu održavanja komunalne infrastrukture na području Općine Vinica u 2022. godini. U Proračunu je predviđena stavka pod brojem 323295- Ostale usluge tekućeg i investicijskog održavanja- poljski putevi 150.000,00 kuna, a u Programu je navedene iznos od 13.000,00 kuna. Gospodin Željko Pajtak je vijećnicima objasnio kako je u Programu navedeni taj iznos jer je taj program financira samo iz komunalne naknade koju građani uplaćuju u proračun, a ostali dio se nadoknađuje iz općinskog proračuna.

Vijećnik gospodin Ivan Kelemen pitao je zašto je za odvodnju oborinskih voda predviđen iznos od samo 150.000,00 kuna. Načelnik je odgovorio da je najveći problem u općini odvodnja oborinskih voda i da bi za rješenje svih problema što se tiče odvodnje bio potreban iznos koliko teži naš proračun. Samo za rješenje problema oborinskih voda u Gornje Ladanju je potrebno 2,2 milijuna kuna, te planirano taj projekt prijaviti na fondove, a dio od 150.000,00 kuna koliko je predviđeno u proračunu je takav da se namiri dio koji bi eventualno općina sufinancirala u projektu.

Nakon rasprave o proračunu, predsjednik Vijeća g. Štromar daje Proračun na glasanje, te konstatira je da je Općinsko vijeće Općine Vinica jednoglasno usvojilo:

**Proračun Općine Vinica 2022. godinu priložen je uz Zapisnik i čini njegov sastavni dio.**

**Ad 2)**

Prijedlog Plana razvojnih programa Općine Vinica za razdoblje 2022.-2024. godine, vijećnicima je dostavljen uz poziv za sjednicu.

Predsjednik Vijeća otvorio je raspravu.

Nije bilo vijećnika prijavljenih za daljnju raspravu.

Nakon izvršenog glasovanja, predsjednik Vijeća gospodin Štromar konstatirao je da je Općinsko vijeće Općine Vinica jednoglasno donijelo

**Plan razvojnih programa Općine Vinica za razdoblje 2022.-2024. godine koje su priložene Zapisniku i čine njegov sastavni dio.**

**Ad 3)**

Projekciju Proračuna Općine Vinica za 2023. i 2024. godinu, vijećnici su primili uz poziv za sjednicu.

Predsjednik Vijeća otvorio je raspravu. Nije bilo vijećnika prijavljenih za daljnju raspravu.

Nakon izvršenog glasovanja, predsjednik Vijeća gospodin Štromar konstatirao je da je Općinsko vijeće Općine Vinica jednoglasno donijelo

**Projekciju Proračuna Općine Vinica za 2023. i 2024. godinu koja je priložena uz Zapisnik i čine njegov sastavni dio.**

**Ad 4)**

Prijedlog Odluke o izvršavanju Proračuna Općine Vinica u 2022. godini vijećnici su primili uz poziv za sjednicu.

Rasprave nije bilo.

Po izvršenom glasovanju predsjednik Vijeća gospodin Štromar, konstatirao je da je Općinsko vijeće Općine Vinica jednoglasno donijelo

**Odluku o izvršavanju Proračuna Općine Vinica u 2022. godini koja je priložena uz Zapisnik i čine njegov sastavni dio.**

**Ad 5)**

Prijedlog Programa gradnje objekata i uređaja komunalne infrastrukture u Općini Vinica u 2022. godini, vijećnici su primili uz poziv za sjednicu.

Rasprave nije bilo.

Nakon izvršenog glasovanja predsjednik Vijeća gospodin Štromar, konstatirao je da je Općinsko vijeće Općine Vinica jednoglasno donijelo

**Program gradnje objekata i uređaja komunalne infrastrukture u Općini Vinica u 2022. godini koji je priložen uz Zapisnik i čine njegov sastavni dio.**

**Ad 6)**

Prijedlog Programa održavanja komunalne infrastrukture Općine Vinica u 2022. godini, vijećnicima je dostavljen uz poziv za sjednicu.

Rasprave nije bilo.

Nakon izvršenog glasovanja predsjednik Vijeća gospodin Štromar, konstatirao je da je Općinsko vijeće Općine Vinica jednoglasno donijelo

**Program održavanja komunalne infrastrukture Općine Vinica u 2022. godini koja je priložena uz Zapisnik i čini njegov sastavni dio.**

**Ad 7)**

Prijedlog Programa javnih potreba Općine Vinica u 2022. godini, vijećnici su primili uz poziv za sjednicu.

Rasprave nije bilo.

Po izvršenom glasovanju predsjednik Vijeća gospodin Štromar, konstatirao je da je Općinsko vijeće Općine Vinica jednoglasno donijelo

**Program javnih potreba Općine Vinica u 2022. godini, koji je priložen uz Zapisnik i čini njegov sastavni dio.**

**Ad 8)**

Prijedlog Programa utroška šumskog doprinosa u 2022. godini, vijećnici su primili uz poziv za sjednicu.

Rasprave nije bilo.

Po izvršenom glasovanju predsjednik Vijeća gospodin Štromar, konstatirao je da je Općinsko vijeće Općine Vinica jednoglasno donijelo

**Program javnih potreba Općine Vinica u 2022. godini, koji je priložen uz Zapisnik i čini njegov sastavni dio**.

**Ad 9)**

Prijedlog Programa utroška sredstava naknade za zadržavanje nezakonito izgrađenih zgrada u 2022. godini, vijećnici su primili uz poziv za sjednicu.

Rasprave nije bilo.

Po izvršenom glasovanju predsjednik Vijeća gospodin Štromar, konstatirao je da je Općinsko vijeće Općine Vinica jednoglasno donijelo

**Program utroška sredstava naknade za zadržavanje nezakonito izgrađenih zgrada u 2022. godini, koji je priložen uz Zapisnik i čini njegov sastavni dio**

**Ad 10)**

Prijedlog Programa održavanja i uređenja groblja u Marčanu u 2022. godini, vijećnici su primili uz poziv za sjednicu.

Predsjednik vijeća poziva Pročelnicu da ukratko objasni prijedlog Programa. Gospođa Snježana Kovačića (Pročelnica), ukratko izlaže program i napominje kako se jedinične cijene nisu mijenjale od kada je Čistoća d.o.o. koncesionar na našem groblju, jedino se mijenja količina radova. Kako još uvijek nemamo poznate korisnike svih grobnih mjesta, dio koji bi ti korisnici trebali plaćati, podmiruju se iz proračuna Općine Vinica. Postavlja se pitanje, da li da se diže cijena za poznate korisnike ili da općina i dalje iz svog proračuna izdvaja za tu namjenu.

Vijećnik gospodin Miroslav Kelemenić napominje kako smatra da je sad prekasno da diskutiramo o toj temi jer ukoliko se ova točka ne prihvati, ostati ćemo bez koncesionara, ali da svakako za sljedeću godinu treba razmisliti o promjeni uvjeta s Čistoćom ili o promjeni koncesionara. Napominje kako se cijena po kvadratnom metru unatrag zadnjih 5 godina podigla za više od 100%, te kako Čistoća prikazuje jako velike administrativne troškove - od prošle godine se cijena digla za 30.000,00 kuna.

Vijećnik gospodin Božidar Šipek (Vinica) pita tko nadzire radove na groblju i da se navedeni radovi stvarno obavljaju prema Programu. Pročelnica odgovara da djelatnici Čistoće svoje radne naloge daju na uvid našem komunalnom redaru koji provjerava obavljene radove.

Predsjednik vijeća se složio s gospodinom Kelemenićem, te daje prijedlog načelniku da se provjeri kakav je ugovor s Čistoćom, da napravi analizu o poslovanju proteklih godina.

Načelnik prihvaća navedeni prijedlog te napominje da treba napraviti analizu da li se isplati dati groblje u koncesiju ili bi bilo bolje napraviti vlastito komunalno poduzeće. Ali pitanje da li bi to komunalno poduzeće bilo isplativo.

Pročelnica napominje da su administrativni troškovi realni jer se rješenja šalju sukladno Zakonu o općem upravnom postupku, te da treba uzeti u obzirom da godišnja rješenja i naplatu za grobnih mjesta sad kompletno radi Čistoća, a do prije 4. godine je to radio Jedinstveni upravni odjel općine, te da to isto treba uzeti u obzir. Sada je taj trošak prikazani kroz Čistoću, a prije je bio iskazani kroz poslovanje Jedinstvenog upravnog odjela.

Nakon rasprave o Programu, predsjednik Vijeća g. Štromar daje Programa održavanja i uređenja groblja u Marčanu u 2022. godini na glasovanje, te konstatira da je Općinsko vijeće Općine Vinica jednoglasno donijelo:

**Program održavanja i uređenja groblja u Marčanu u 2022. godini, koji je priložen uz Zapisnik i čini njegov sastavni dio**

**Ad 11)**

Izvješće o poslovanju groblja Marčan u 2020. godini, vijećnici su primili uz poziv za sjednicu.

Rasprave nije bilo.

Po izvršenom glasovanju predsjednik Vijeća gospodin Štromar, konstatirao je da je Općinsko vijeće Općine Vinica jednoglasno prihvatilo

**Izvješće o poslovanju groblja Marčan u 2020. godini, koje je priloženo uz Zapisnik i čini njegov sastavni dio**

**Ad 12)**

Prijedlog Odluke o izmjenama i dopunama Poslovnika Općinskog vijeća Općine Vinica, vijećnici su primili uz poziv za sjednicu.

Predsjednik Vijeća poziva gospođu Anu Cvetko da ukratko objasni prijedlog. Gospođa Ana Cvetko napominje kako je zbog promjene zakonske regulative bilo potrebno uskladiti Poslovnik Općinskog vijeća sa zakonom u dijelu u kojem se zakon mijenjao, te je bilo potrebno isti uskladiti sa Statutom Općine Vinica.

Po izvršenom glasovanju predsjednik Vijeća gospodin Štromar, konstatirao je da je Općinsko vijeće Općine Vinica jednoglasno donijelo

**Odluku o izmjenama i dopunama Poslovnika Općinskog vijeća Općine Vinica, koja je priložena uz Zapisnik i čini njegov sastavni dio**

**Ad 13)**

Prijedlog Odluke o uvjetima i kriterijima pružanja Novčane nagrade akademskim građanima Općine Vinca nakon završetka studija, vijećnici su primili uz poziv za sjednicu.

Predsjednik Vijeća poziva načelnika da ukratko objasni prijedlog. Načelnik objašnjava da je općina jako ponosna na svakog mladog čovjeka koji uspije završiti fakultet, te da ga treba nagraditi za njegov trud.

U raspravu se uključila gospođa Mirjana Jambriško i zahvaljuje se na ovoj Odluci ako je njezino pitanje na prošloj sjednici potaknulo ovu Odluku.

Po izvršenom glasovanju predsjednik Vijeća gospodin Štromar, konstatirao je da je Općinsko vijeće Općine Vinica jednoglasno donijelo

**Odluku o uvjetima i kriterijima pružanja Novčane nagrade akademskim građanima Općine Vinica nakon završetka studija, koja je priložena uz Zapisnik i čini njegov sastavni dio.**

**Ad 14)**

Prijedlog Odluke o uvjetima i kriterijima pružanja novčane potpore studentima Općine Vinica, vijećnici su primili uz poziv za sjednicu.

Predsjednik Vijeća poziva načelnika da ukratko objasni prijedlog. Načelnik objašnjava da ima roditelja koji imaju veće prihode od onog cenzusa koji je do sad bio navedeni u postojećoj Odluci, a oni ulažu u razvoj svoje djece i da nije uredu na taj način kažnjavati djecu i roditelje da im se oduzme pravo na novčanu potporu. Također, u cilju motiviranja studenata na što bolje rezultate tijekom studija, predložena je izmjena prosjeka sa sadašnjih 2,5 na 3,5. Ova odluka će se primjenjivati od sljedeće akademske godine.

U raspravu se uključila gospođa Mirjana Jambriško. Napominje kako je ona proteklih godina bila član Povjerenstva za dodjelu novčane potpore studentima, te kako smo s nekadašnjih 60 studenata došli na jedna 40. Svake godine je sve manje studenata te bi s dizanjem prosjeka bilo još manje studenata koji bi imali pravo na dodjelu novčane pomoći. Više vijećnika se složilo s komentarom gospođe Jambriško.

Nakon komentara gospođe Jambriško, predsjednik Vijeća daje na glasanje amandman na Prijedlog ove odluke s izmjenom prosjeka s 3,5 na 2,5.

Po izvršenom glasovanju predsjednik Vijeća gospodin Štromar, konstatirao je da je Općinsko vijeće Općine Vinica jednoglasno donijelo

**Odluku o uvjetima i kriterijima pružanja novčane potpore studentima Općine Vinica, koja je priložena uz Zapisnik i čini njegov sastavni dio.**

**Ad 15)**

Prijedlog Odluke o pružanju novčane potpore učenicima srednjih škola, vijećnici su primili uz poziv za sjednicu.

Predsjednik Vijeća poziva načelnika da objasni prijedlog. Načelnik je rekao da u cilju motiviranja mladih na učenje, kroz ovu Odluku pokušati će se mlade potaknuti na postizanje boljih rezultata tijekom školovanja i dati im dodatnu motivaciju za postizanje boljih ocjena. Ova odluka bi se primjenjivala na učenike srednjih škola od 01. siječnja 2022. godine.

Po izvršenom glasovanju predsjednik Vijeća gospodin Štromar, konstatirao je da je Općinsko vijeće Općine Vinica jednoglasno donijelo

**Odluku o pružanju novčane potpore učenicima srednjih škola, koja je priložena uz Zapisnik i čini njegov sastavni dio.**

Kako je dnevni red današnje sjednice u cijelosti realiziran, predsjednik je nazočnima zahvalio na suradnji te je sjednicu zaključio u 19 sati i 45 minuta.

Voditeljica Zapisnika

Ana Cvetko

PREDSJEDNIK

Općinskog vijeća

Predrag Štromar